Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa 16. 5. 2016

Prítomní: PaedDr. Mária Barancová, Ing. Martin Patoprstý, Bc. Radovan Bajer, 
                   MVDr. Marián Gajdoš, PaedDr. Ján  Filc, Mgr. Petra Palenčárová – kvôli prac. 
                   povinnostiam prišla na 4. bod programu,
                                          
Neprítomní: –––––

 PROGRAM:   

1. Otvorenie, privítanie členov komisie
2. Návrh na schválenie programu hospodárskeho a sociálneho rozvoja mestskej časti 
    Bratislava – Ružinov na roky 2014 – 2020 s výhľadom do roku 2023
                                                                                       Predkladateľ: Ing. Juraj Hagara
                                                                                                              prednosta
                                                                                                              Ľubica Petrisková
                                                                                                              projektová manažérka
3. Záverečný účet a správa o hospodárení mestskej časti Bratislava - Ružinov 
                                                                                       Predkladateľ: Ing. Juraj Hagara
                                                                                                              prednosta
4. Predpoklady vytvorenia elokovaných tried Materskej školy, Bancíkovej 2 v objekte 
    Základnej školy. Borodáčova 2
                                                                                       Predkladateľ: Ing. Danica Čupková
                                                                                                              referát prevádzky a 
                                                                                                              údržby škôl
5. Návrh – štúdia využiteľnosti objektu na Haburskej č. 2, Bratislava pre účely materskej 
    školy
                                                                                        Predkladateľ: Ing. Danica Čupková
                                                                                                              referát prevádzky a 
                                                                                                              údržby škôl
6. MC Hojdana- žiadosť p. Kamenskej o vyjadrenie k problematike  MC Hojdana zaslanú 
    PaedDr. Barancovej
                                                                                        Predkladateľ: p. Kamenská
                                                                                                               občianka
7. Možnosti zaškolenia žiakov s nedostatočnou školskou zrelosťou a vývinovými ťažkosťami 
    v základných školách v zriaďovateľskej pôsobnosti mestskej časti Bratislava – Ružinov
                                                                                        Predkladateľ: Mgr. Viera Kováčová
                                                                                                               referát metodiky škôl
                                                                                                               a školských zariadení
8. Návrh na schválenie dôvodu hodného osobitného zreteľa, týkajúceho sa zmluvného 
    umiestnenia reklamných plôch v nebytových priestoroch objektu Zimného štadióna V. 
    Dzurillu, Ružinovská 4, Bratislava nájomcom HK Ružinov 99 Bratislava, a. s.
                                                                                        Predkladateľ: Ing. Ľubomír Lenár
                                                                                                               Riaditeľ RŠK, p.o.
   9. Informácia o prijímaní detí do MŠ Miletičova. 
                                                                                           Predkladateľ: Eva Bednaričová
                                                                                                                   riaditeľka MŠ

 10. Prezentácia pána Manina – záujemca   o členstvo v komisii pre oblasť kultúry
                                                                                          Predkladateľ: Mgr. Art. Tomáš Manina
                                                                                                                 občan
 11. Informácia PaedDr. Barancovej - Záujem o členstvo v Rade školy pri Špeciálnej základnej 
       škole, Nevädzová 3, Bratislava     
                                                                                        Predkladateľ: PaedDr. Mária Barancová    
                                                                                                               predsedníčka komisie 
 12. Rôzne
       a) Návrh implementácie úkonov revitalizácie Ružinovského podniku verejno-prospešných 
           služieb, a. s. vedúcich k zníženiu zadlženosti, posilneniu kapitálovej štruktúry a zníženiu 
           negatívneho vlastného konania
                                                                                         Predkladateľ: Ing. Martin Patoprstý
                                                                                                                predseda dozornej rady
       b) Informácie HK Ružinov 99
                                                                                         Predkladateľ: Ing. Ľubomír Pokovič
                                                                                                                Ing. Ján Taraba
 13. Záver

K bodu 1:

     Prítomných privítala a pracovné stretnutie otvorila PaedDr. Mária Barancová, predsedníčka komisie. Členovia komisie súhlasili s obsahom  programu, ktorého body sa mali prerokovať. Odsúhlasili si zmenu – doplnenie materiálov v bode rôzne, a účasť občianky - p. Kamenskej na bodoch 4 a 5. 

K bodu 2:
     
     Informáciu komisii predložili prednosta MÚ a p. Petrisková. Vysvetlili, že došlo k novelizácii zákona č. 539/2008 Z. z. o podpore regionálneho rozvoja. Predchádzajúci dokument- PHSR MČ Bratislava - Ružinov bol vypracovaný na roky 2014-2020, a tak vznikla iba potreba aktualizácie predmetného dokumentu a jeho zosúladenie s platnou legislatívou. Materiál je vypracovaný podrobne, je v ňom vyhodnotené to, čo sa už splnilo a plán budúcich aktivít a činností.
   
Komisia školstva, kultúry a športu materiál „Návrh na schválenie programu hospodárskeho a sociálneho rozvoja mestskej časti  Bratislava – Ružinov na roky 2014 – 2020 s výhľadom do roku 2023“ prerokovala a

      1.) berie na vedomie

      2.) odporúča
schváliť v MZ MČ Bratislava – Ružinov

    Hlasovanie:   Prítomní:  5
          	                             Za:  5                

  K bodu 3:

            Prednosta, Ing. Hagara, hovoril o celoročnom hospodárení mestskej časti v roku 2015, odprezentoval správu o hospodárení, plnenie rozpočtových príjmov a výdavkov. Upozornil na výšku dosiahnutého salda, priaznivé faktory, vďaka ktorým sa dosiahol rozpočtový prebytok.  Ten bude prevedený do rezervného fondu a vypracuje sa návrh zmeny rozpočtu robiť z prebytku. Výsledok rozpočtového hospodárenia bude upravený o účelovo vyčlenené prostriedky zo štátneho rozpočtu. Návrh rozdelenia vzniknutého prebytku je odvod do fondu rozvoja bývania a do rezervného fondu mestskej časti.

Komisia školstva, kultúry a športu materiál „Záverečný účet a správa o hospodárení mestskej časti Bratislava – Ružinov    “ prerokovala a

      1.) berie na vedomie

      2.) odporúča
schváliť v MZ MČ Bratislava – Ružinov

    Hlasovanie:   Prítomní:  5
          	                             Za:  5                

K bodu 4:

      Ing. Čupková predmetný materiál vypracovala na základe uznesenia MZ MČ Bratislava – Ružinov. Komisii priblížila priestory ZŠ Borodáčova, navrhla možnosti  využitia oboch pavilónov na vytvorenie elokovaných tried MŠ Bancíkovej. Hovorila o  finančnom zabezpečení rekonštrukcie priestorov, upozornila na nutnosť, aby boli splnené požiadavky ustanovené vyhláškou MZ SR č. 527/2007.

Komisia školstva, kultúry a športu materiál „Predpoklady vytvorenia elokovaných tried Materskej školy, Bancíkovej 2 v objekte Základnej školy. Borodáčova 2“ prerokovala a

      1.) berie na vedomie
      
    Hlasovanie:   Prítomní:  6
          	                             Za:  6       

 K bodu 5:

    I tento materiál Ing. Čupková vypracovala v súlade s uznesením MZ. Navrhla 3 alternatívy využitia objektu Haburská 2 na účely materskej školy spolu s vyčíslením nákladov na rekonštrukciu, uspôsobenie a vybavenie priestorov. Dve alternatívy zahŕňajú v sebe  možnosti zachovania Materského centra Hojdana.

Komisia školstva, kultúry a športu materiál „Návrh – štúdia využiteľnosti objektu na Haburskej č. 2, Bratislava pre účely materskej školy“ prerokovala a

      1.) berie na vedomie
      
    Hlasovanie:   Prítomní:  6
          	                             Za:  6       

K bodu 6:

    Na podnet p. Barancovej bola na zasadnutie komisie pozvaná p. Kamenská, ktorá ako občianka Ružinova písomne oslovila poslancov, aby sa vyjadrili k situácii, ktorá je spojená s dianím okolo Materského centra Hojdana. Poukázala na potrebu jeho existencie,  na prednosti vyplývajúce z veľkosti a využitia priestorov, na záujmové ponuky centra, na finančné prostriedky, ktoré boli vložené do rekonštrukcie priestorov.... Apelovala na komisiu, aby mestská časť zvážila iné priestory, ktoré by využila na rozšírenie kapacity materských škôl. Vymenovala niekoľko možností, ktoré sú z pohľadu občanov vhodné na vytvorenie priestorov MŠ. Komisia sa vyjadrila, že až na základe možnosti porovnania viacerých ponúk zo strany zriaďovateľa a potreby ich finančného krytia zaujmú poslanci konečné stanovisko. Momentálne jej nemôžu členovia komisie dať konečnú odpoveď. 

K bodu 7:

   Mgr. Kováčová poskytla informáciu o možnosti zaškolenia stúpajúceho počtu detí s nedostatočnou školskou zrelosťou a vývinovými ťažkosťami v bežnej základnej škole. MČ uvedený problém riešila už v roku 2013 zriadením špeciálnych tried v ZŠ Borodáčova. V súčasnosti sa MČ zameriava na informovanie zákonných zástupcov detí o možnosti nielen ponechať dieťa v MŠ, ale aj zaškoliť ho v ZŠ v triedach zameraných na potreby takýchto detí. V ZŠ Borodáčova je možnosť otvoriť v školskom roku 2016/2017 počet špeciálnych tried zodpovedajúcich výške  záujmu zákonných zástupcov detí.

K bodu 8:

    Ing. Lenár informoval o možnosti prenájmu reklamných plôch v priestoroch Zimného štadióna V. Dzurillu HK Ružinov 99 Bratislava, a.s. Za týmto účelom bol vypracovaný Návrh zmluvy o umiestnení reklamy. Ing. Lenár podrobnejšie hovoril o podmienkach užívania reklamných plôch, dobe a výške nájmu. Návrh označil ako výhodný pre obidve strany. 

Komisia školstva, kultúry a športu materiál „Návrh na schválenie dôvodu hodného osobitného zreteľa, týkajúceho sa zmluvného umiestnenia reklamných plôch v nebytových priestoroch objektu Zimného štadióna V. Dzurillu, Ružinovská 4, Bratislava nájomcom HK Ružinov 99 Bratislava, a. s. “ prerokovala a

      1.) berie na vedomie

      2.) odporúča
schváliť v MZ MČ Bratislava – Ružinov

    Hlasovanie:   Prítomní:  6
          	                             Za:  6      

K bodu 9:     

     Riaditeľka MŠ Miletičova, p. Bednaričová, komisii priblížila proces prijímania detí do MŠ. Hovorila o zverejnení oznamu o prijímaní žiadostí, kritériách prijímania. Informovala o počte prijatých žiadostí, koľko z toho nespĺňa stanovené kritériá, koľko detí celkovo môže v školskom roku 2016/2017 prijať.

K bodu 10:

     Mgr. Art. Manina komisiu stručne oboznámil so svojím životopisom. Priblížil svoje dôvody záujmu o prácu v komisii za oblasť kultúry. Venuje sa kultúre, architektúre a industriálnym pamiatkam. 

Komisia školstva, kultúry a športu materiál „Prezentácia pána Manina – záujemca   o členstvo v komisii pre oblasť kultúry“ prerokovala a

      1.) berie na vedomie

      2.) odporúča
schváliť v MZ MČ Bratislava – Ružinov

    Hlasovanie:   Prítomní:  6
          	                             Za:  6      

K bodu 11:

     PaedDr. Barancová informovala prítomných o svojom zámere byť delegovaná a pracovať v Rade školy pri Špeciálnej základnej škole, Nevädzová 3 ale i v obecnej školskej rade. Členov komisie požiadala o podporu.

Komisia školstva, kultúry a športu podnet „Záujem o členstvo v Rade školy pri Špeciálnej základnej škole, Nevädzová 3, Bratislava“ prerokovala a

      1.) berie na vedomie

      2.) odporúča
schváliť v MZ MČ Bratislava – Ružinov

    Hlasovanie:   Prítomní:  6
          	                             Za:  6      

K bodu 12:

A/    Ing. Patoprstý a Ing. Sokol informovali o postupoch, ktoré spoločnosť Ružinovský podnik verejno-prospešných služieb navrhla pre ďalšie obdobie. Týkalo sa to dvoch oblastí. Časť pôžičky, ktorú mestská časť poskytla RPVPS mala byť využitá na nákup strojového a technologického vybavenia, ktoré je potrebné na zabezpečenie činnosti RPVPS. Tento však našiel iný spôsob- potrebné vybavenie zabezpečovať cez lízing a pôžičku použiť na zníženie záväzkov. Preto RPVPS navrhuje zmenu účelu plnenia zostávajúcej časti pôžičky uzatvorením Dodatku č. 2.
    Ďalej hovorili o negatívnom vlastnom imanii spoločnosti a o záväzkoch – neuhradenie nájomného, ktoré spoločnosť dlhuje mestskej časti. Preto navrhujú posilnenie kapitálovej štruktúry spoločnosti, t. j. zníženie negatívneho vlastného imania, čím by sa zabezpečila nepretržitá činnosť spoločnosti.
    
    Komisia školstva, kultúry a športu materiál „Návrh implementácie úkonov revitalizácie Ružinovského podniku verejno-prospešných služieb, a. s. vedúcich k zníženiu zadlženosti, posilneniu kapitálovej štruktúry a zníženiu negatívneho vlastného konania“ prerokovala a

      1.) berie na vedomie
      
    Hlasovanie:   Prítomní:  6
          	                             Za:  6       

    B/     Ing. Pokovič a Taraba informovali o faktoch návrhu zmluvy s RŠK, ktorý komisia nemala k dispozícii a nemala o ňom žiadne informácie. Z toho dôvodu bolo pánom vysvetlené, že v tomto prípade nie je možné vydať stanovisko komisie a musia sa opätovne dostaviť, až predmetný návrh bude komisii zaslaný.

K bodu 13:

    Pracovné stretnutie ukončila PaedDr. Barancová.

                                                                                                    PaedDr. Mária Barancová v. r.
                                                                                                         predsedníčka komisie

V Bratislave   19. 5. 2016
Zapísala: Mgr. J. Lukáčová v. r.